ai4bharat/Pralekha huggingface dataset:
وزارت دفاع
بھارت اور سعودیہ عرب کی بحریہ کے درمیان اولین المعہد الہندی مشق کرنے پر اتفاق
بھارتی بحریہ کےفلیگ آفیسر کمانڈنگ ویسٹرن فلیٹ ، ریئر ایڈم اجے کوچرنے10؍اگست 2021 کو سعودی عرب کے شاہی بحریہ کے مشرقی فلیٹ کے فلیٹ کیڈر ، ریئر ایڈم ماجد القحطانی کے ساتھ دورہ کیا۔ یہ شاہ عبدالعزیز نیول بیس میں منعقد ہوا ، جو کہ سعودی عرب کی بحریہ کامشرقی بیڑے کا ہیڈ کوارٹر ہے۔ ایف او سی ڈبلیو ایف نے کنگ فہد نیول اکیڈمی کا بھی دورہ کیا اور کمانڈنٹ ریئر ایڈمرل فیصل بن فہد الغفیلی سے ملاقات کی۔
سعودی عرب میں ہندوستان کے سفیر، ڈاکٹر اوصاف سعید نے الجبیل میں آئی این ایس کوچی کا دورہ کیا جہاں انہوں نے ایف او سی ڈبلیو ایف اور جہاز کے کمانڈنگ آفیسر کے ہمراہ ایک پریس کانفرنس کی۔
11 اگست کو انڈین ویسٹرن فلیٹ کےکمانڈر نے بھارتی سفیر کے ہمراہ سعودی عرب کے مشرقی صوبے کے گورنر سعود بن نائف آل سعود سے دمام میں ملاقات کی۔
آپریشنل محاذ پر ، پہلی دوطرفہ مشق 'المعہد الہندی' کی تیاری کرتے ہوئے ، ہندوستانی بحریہ کی ٹیم نے شاہی سعودی بحریہ کے ہم منصبوں سے مل کر سعودی عرب کے الجبیل میں واقع شاہ عبدالعزیز بحری اڈے پر مشترکہ کانفرنس کے لیے ملاقات کی۔ ایک دوسرے کے آپریشنل طریقوں کی گہری تفہیم کے لیے دونوں بحری افواج کے ماہرین نے موضوع کی مناسبت سے لیکچرز بھی دیے۔
خواتین اور بچوں کی ترقیات کی وزارت
محترمہ مینکا سنجے گاندھی اور باکسنگ اسٹار میری کوم نے حوصلہ اسپورٹس میٹ کے دوسرے ایڈیشن کو جھنڈی دکھائی
نئی دلّی ، 28نومبر؍ خواتین اور بچوں کی بہبود کی مرکزی وزیر محترمہ مینکا سنجے گاندھی نے بھارتی اولمپک مکہ باز اور ممبر پارلیمنٹ  میری کوم کی موجودگی آج نئی دلّی میں واقع جواہر لعل نہرو اسٹیڈیم میں حوصلہ ۔ 2018 کھیل میٹ کو جھنڈی دکھائی ۔ خواتین اور بچوں کی بہبود کی وزارت کے سیکریٹری جناب راکیش سریواستو اور مذکورہ وزارت کے دیگر اہلکار بھی اس موقع پر موجود تھے ۔
محترمہ مینکا گاندھی نے اس موقع پر شرکاء کو خطاب کرتے ہوئے کہا کہ بچوں کو اپنی زندگی میں اعلیٰ مقصد حاصل کرنے کے لئے ترغیب دینے کے لئے قومی سرمایہ کی حیثیت کی حامل میری کوم کی موجودگی کے لئے وہ ان کی ستائش کرتی ہیں ۔ وزارت کی جانب سے چلائی جا رہی محفوظ پڑوس کی مہم کا ذکر کرتے ہوئے انہوں نے کہا کہ یہ بات انتہائی اہم ہے کہ تمام والدین ، استاد اور سرپرست اس بات سے واقف ہوں کہ حکومت نے چائلڈ لائن ، ای ۔ باکس جیسے پلیٹ فارم مہیا کرائے ہیں تاکہ وہ بچوں کے جنسی استحصال اور ہراسانی کے بارے میں اپنی بات رکھ سکیں ۔
جناب راکیش سریواستو نے استقبالیہ خطبے میں کہا کہ انہوں نے تمام کھیل اداروں سے درخواست کی ہے کہ وہ اسپورٹس میٹ کے موقع پر موجود رہیں تاکہ وہ سی سی آئی سے بچوں کی کھیل صلاحیت کا جائزہ لے سکیں اور اگر ممکن ہو تو انہیں مزید بہتر کارکردگی کے لئے اعلیٰ پلیٹ فارم مہیا کرائیں ۔
یہ اسپورٹس میٹ حوصلہ ۔ 2018 انٹر چائلڈ کیئر انسٹی ٹیوشن فیسٹیول کا ایک حصہ ہے ، جو کہ 16 ریاستوں سے آئے ہوئے 600 سے زائد بچوں کے مصوری مقابلے ، ایتھلیٹک میٹ ، فٹ بال ، شطرنج مقابلے ، اور تقریر لکھنا جیسے مختلف کھیلوں کی کار کردگی کا مشاہدہ کر رہا ہے ۔ سی سی آئی سے لڑکوں اور لڑکیوں کے ایتھلیٹک میٹ ، شطرنج مقابلے اور فٹ بال مقابلے 28-29 نومبر ، 2018 کو نئی دلّی کے جواہر لعل نہرو اسٹیڈیم میں منعقد ہو رہے ہیں ۔
۔ ۔ ۔ ۔ ۔
(u.5959
کامرس اور صنعت کی وزارتہ
محترمہ انوپریا پٹیل نے بھارت کے دورے پر آئے ہوئے گیبون کےوزیر صنعت کوبتایا کہ تجارت کے نظام میں تنوع ،دوطرفہ سرمایہ کاری میں عمیق تر تعاون اور کلیدی شعبوں میں ہنرمندی کو ترقی دینے کی ضرورت ہے
شمسی توانائی کے شعبے میں ہندوستان کی مہارت اورمعلومات سے گیبون کو فائدہ ہوسکتا ہے :محترمہ پٹیل
تجارت وصنعت کی مرکز ی وزیر مملکت محترمہ انوپریا پٹیل نےگیبون کے وزیر مملکت برائے صنعت پاکوم موبلیٹ بوبیا سے ملاقات کی
تجارت و صنعت کی مرکزی وزیر مملکت  محترمہ ا نوپریا پٹیل نے آج جمہوریہ گیبون کے وزیر مملکت برائے صنعت جناب پاکوم موبلیٹ بوبیاسے ملاقات کی ، جوکہ ہند- افریقہ ترقی شراکت داری کے موضوع پر منعقدہونےوالی 17 ویں سی آئی آئی- ایگزم بینک کانکلیومیں شرکت کرنےکے لئےنئی دہلی کے دو روزہ دورے پر آئے ہوئے ہیں ۔ وزیر محترم موبلیٹ موبیاکے ساتھ دس ارکان پر مشمل ایک اعلیٰ سطحی وفد بھی آیا ہے ، جس میں جمہوریہ گیبون کے سرمایہ کاری کے فروغ اور سرکاری ، نجی شراکت داری کے وزیرمسٹر ہیوگس ایم بڈنگامڈیا اورامور خارجہ کی نائب وزیر محترمہ یولاندے کرسٹین نیونداشامل ہیں ۔
دونوں وزراکے درمیان ترقی پسندانہ اور نتیجہ خیز گفتگو ہوئی ، جس میں دو طرفہ تجارت،کاروبار، دونوں ممالک کےدرمیان اقتصادی اورسرمایہ کارانہ تعلقات کے پورے سلسلے کا احاطہ کیا گیا ۔ دونوں وزرانےسرگرم اقتصادی روابط اور تبادلہ خیال کیا اور باہمی تعاون کے لئے نئے علاقوں کی شناخت کی، خاص طور پر کان کنی، دفاع، زراعت ، حفظان صحت ، ادویہ سازی اور قابل تجدید توانائی کے شعبہ جات۔دونو ں وزرا نے اضافہ پذیر دوطرفہ تجارت پر اطمینان کااظہار کیاجو 2021-22 کے دوران عالمی وبا کے اثرات کے باوجود 1.2 بلین امریکی ڈالر کے نشانے کو پارکرگئی ۔ انہو ں نے تجارتی نظام میں تنوع پیدا کرنےاور دوطرفہ سرمایہ کاری میں مزیدباہمی تعاون کی ضرورت کا بھی اعتراف کیا ۔
وزیرمحترم موبلیٹ موبیانےگیبون میں موجود سرمایہ کاری کے مواقع سے بھارتی وزیر مملکت کو آگاہ کرایا۔ یہ مواقع خاص طور پر گیبون کے خصوصی اقتصادی زون  میں ہیں ۔ یہاں ہندوستانی کمپنیوں نے دواسازی ، ٹمبر ، کان کنی، اسٹیل اور خوراک کی ڈبہ بندی جیسے مختلف شعبہ جات میں اپنی مینوفیکچرنگ اکائیاں قائم کررکھی ہیں ۔ دونوں وزرانے ہنرمندی کی ترقی/ کوالٹی اسٹینڈرڈس سمیت کلیدی شعبوں میں تربیت اورصلاحیت سازی کی ضرورت کا ذکر کیا ۔
بھارتی وزیرمملکت نے ’’ابھرتے ہوئے گیبون ویژن 2025‘‘ منصوبے کی ستائش کی اور گیبون میں انقلابی تبدیلیاں لانے اور اس کی معیشت کو متنوع بنانےمیں ہندوستان کے بھر پور تعاون کا یقین دلایا ۔ محترمہ پٹیل نے جنیوامیں حال ہی میں ڈبلیو ٹی او کی وزارتی کانفرنس میں ہندوستان او رافریقہ گروپ کی مشترکہ کوششوں کی بھی تعریف کی ۔ دونوں وزرانے مختلف کثیر ملکی تنظیموں،جن میں یو این اورڈبلیو ٹی او بھی شامل ہیں ، میں اپنا تعاون جاری رکھنے پر اتفاق رائے ظاہر کیا ۔
وزیراعظم کا دفتر
ناری شکتی وندن ادھینیم کی منظوری کے بعد خاتون ممبران پارلیمنٹ کی وزیراعظم سے ملاقات
گزشتہ شب خاتون ممبران پارلیمنٹ نے وزیراعظم سے ملاقات کی اور تاریخی ناری شکتی وندن ادھینیم کی منظوری پر اپنی مسرت کا اظہار کیا۔
وزیراعظم نے X پر پوسٹ کیا:
’’ہمیں متحرک خاتون ممبران پارلیمنٹ سے ملاقات کا افتخار حاصل ہوا جو ناری شکتی وندن ادھینیم کی منظوری سے پرجوش ہیں۔
یہ دیکھ کر خوشی ہوتی ہے کہ تبدیلی کی یہ مشعل بردار اسی قانون کا جشن منانے کے لیے ایک ساتھ آرہی ہیں، جس کی انہوں نے حمایت کی ہے۔
ناری شکتی وندن ادھینیم کی منظوری کے ساتھ، ہندوستان ایک روشن، زیادہ شمولیاتی مستقبل کی بلندی پر کھڑا ہے اور ہماری ناری شکتی اس تبدیلی کی بنیاد میں ہے۔‘‘
وزیراعظم کا دفتر
وزیر اعظم نے جاپان کے واکایاما میں ایک عوامی تقریب کے دوران رونما ہوئے پرتشدد واقعے کی مذمت کی
وزیر اعظم جناب نریندر مودی نے جاپان کے وایاکاما میں منعقدہ ایک عوامی تقریب کے دوران رونما ہوئے پرتشدد واقعے کی مذمت کی۔ اس تقریب میں جاپان کے وزیر اعظم فومیو کشیدا بھی موجود تھے۔
ایک ٹوئیٹ میں وزیر اعظم نے کہا؛
’’جاپان کے وایاکاما میں منعقدہ ایک عوامی تقریب کے دوران رونمائے پرتشدد واقعے کا علم ہوا جہاں میرے دوست وزیر اعظم @Kishida230 بھی موجود تھے۔ یہ جان کر راحت ملی کہ وہ محفوظ ہیں۔ ان کی مسلسل خیروعافیت اور اچھی صحت کے لیے دعا گو ہوں۔ بھارت تشدد کی تمام تر کاروائیوں کی مذمت کرتا ہے۔‘‘
وزارات ثقافت
آرٹس کے میدان میں فن کاروں اور دانشوروں کی مالی اور سماجی و اقتصادی صورتحال کو بہتر بنانے کے لیے آرٹسٹوں کو پنشن اور میڈیکل مدد کے لیے ثقافت کی وزارت نے اسکیم کا آغا زکیا ہے
نئی دہلی،03فروری ،2022 /ثقافت کی وزارت نے آرٹسٹوں کے لیے پنشن اور طبی امداد کی اسکیم کے نام سے ایک اسکیم شروع کی ہے ۔ اس اسکیم کا مقصد اُن معمر فن کاروں اور دانشوروں کی مالی اور سماجی و اقتصادی صورتحال کو بہتر بنانے کے لیے جنہوں نے آرٹس کی خصوصی میدانوں میں خاطر خواہ تعاون دیا ہے۔ لیکن وہ ابتر حالت میں ہے۔ یہ رقم اہل مستفیدین کو دی جا رہی ہے  جن کی عمر 60 سال سے زیادہ ہے اور جن کی سالانہ آمدنی 48000 سے کم ہے ۔ مزید یہ کہ ثقافت کی وزارت نے ایک اور اسکیم بھی شروع کی ہے جس کا نام آرٹ اور کلچر کے فروغ کے لیے اسکالرشپ اور فیلو شپ کی اسکیم ہے۔ جس کے مندرجہ ذیل تین حصے ہیں :
- مختلف ثقافتی میدانوں میں نوجوان فنکاروں کو اسکالرشپس ۔
- مختلف ثقافتی میدانوں میں غیر معمولی افراد کو سینئر / جونیئر فیلوشپ
- ثقافتی تحقیق کے لیے ٹیگور نیشنل فیلوشپ
یہ جانکاری راجیہ سبھا میں آج ثقافت ، سیاحت اور شمال مشرقی خطے کی ترقی کے مرکزی وزیر جناب جی کشن ریڈی نے فراہم کی۔
۔۔۔
ش ح ۔ اس۔ ت ح ۔
U –1097
(Visitor Counter : 116
صدر جمہوریہ کا سکریٹریٹ
صدر جمہوریہ ہند کل کووڈ ۔19 رسپانس کے بارے میں ریاستوں اور مرکز کے زیر انتظام خطوں گورنروں، لفٹننٹ گوروں اور منتظمین سے بات چیت کریں گے
نئی دہلی، 2 اپریل 2020، صدر جمہوریہ ہند جناب رام ناتھ کووند، نائب صدر جمہوریہ جناب ایم وینکیا نائیڈوکے ساتھ کووڈ۔19 کے پھیلنے سے پیدا شدہ بحران کو روکنے اور اس کا مقابلہ کرنے کے لئےمرکزی اور ریاستی طرح کوششوں کو فروغ دینے کے مقصد سے کل راشٹرپتی بھون سےتمام ریاستوں اور مرکز کے زیر انتظام علاقوں کے گورنروں، لیفٹننٹ گورنروں اور منتظیمن کے ساتھ ایک ویڈیو کانفرنس کا انعقاد کریں گے۔
ریاستوں اور مرکز کے زیر انتظام خطوں گورنروں / لفٹننٹ گورنروں اور منظیمین کے ساتھ اس طرح کی یہ دوسری ویڈیو کانفرنس ہوگی۔ 27 مارچ 2020 کو منعقدہ پہلی ویڈیو کانفرنس میں 14 گورنروں اور دلی کے لیفٹننٹ گورنر نے اپنے علاقوں کے تجربات سے واقف کرایا تھا۔بقیہ گورنر/ لفٹننٹ گورنر اور منتظمین کل اپنے تجربات سے واقف کرائیں گے۔
اس کانفرنس ایجنڈا ہوگا، ریاستوں میں کووڈ۔ 19 کی صورتحال، کمزور طبقات پر خصوصی توجہ کے ساتھ ریڈ کراس کا رول اورنوول کورونا وائرس کے پھیلنے کو روکنے کے لئے مرکز اور ریاستی حکومتوں کی کوششوں میں تعاون کے سلسلے میں سول سوسائٹی/ رضا کار تنظیموں/ نجی شعبے کا رول ہوگا۔
۔۔۔۔۔۔۔۔۔۔۔
م ن۔ا گ۔ن ا۔
(Visitor Counter : 117
وزارت خزانہ
ڈیجیٹل ادائیگی کے بڑے بنیادی ڈھانچے سے پردھان منتری غریب کلیان پیکیج کے تحت نقد رقم کی جلد منتقلی ہو سکتی ہے
نئی دہلی، 12 اپریل 2020 / بینک کھاتے داروں کے موبائل نمبروں اور آدھار کے ساتھ جن دھن کھاتے داروں اور دیگر کھاتوں کو جوڑ کر ] جن دھن - آدھار - موبائل [ ایک ڈیجیٹل نظام شروع کیا گیا ہے۔ یہ بنیادی ڈھانچے کا نظام ڈی بی ٹی آمد اور سماجی تحفظ / پنشن اسکیم وغیرہ کو اختیار کرنے میں ضروری اہم کردر ادا کر رہا ہے۔ پردھان منتری جن دھن یوجنا  اگست 2014 میں اس مقصد سے شروع کی گئی تھی کہ جن لوگوں نے بینک کھاتے نہیں کھلوائے ہیں اور اپنے بینک کھاتے کھلوا لیں۔ 20 مارچ 2020 کو تقریباً 126 کروڑ سی اے ایس اے سرگرم کھاتوں میں سے 38 کروڑ سے زیادہ کھاتے پی ایم جے ڈی وائی کے تحت کھولے گئے۔
- باہم مربوط کھاتوں کے مابین تیزی سے اور صحیح منتقلیاں کی جا سکتی ہیں
- ان بینک کھاتوں کی یہ نوعیت رکھی گئی ہے کہ ان کے ذریعے نقد رقم اور ڈیجیٹل لین دین دونوں ہی ، بینک شاخوں، بزنس پوائنٹس ، مرچینٹ لوکیشنس اور انٹرنیٹ کے ذریعے کیا جا سکتا ہے۔ بایو میٹرک کا استعمال کرتے ہوئے بینکنگ خدمات اور خوردہ ادائیگیوں دونوں کے لیے اے ای پی ایس / بھیم آدھار پے جیسے کم خرچ والے ادائیگیوں کے طریقۂ کار تشکیل دیئے گیے ہیں۔
- ڈیجیٹل پیمنٹ ایکو نظام میں مندرجہ ذیل طریقے شامل ہیں:
- اے ای پی ایس : اس سے شاخ / بی سی لوکیشنس پر آدھار استعمال کرتے ہوئے نقد رقم نکالنے میں مدد ملتی ہے۔
- بھیم آدھار پے : اس سے آدھار کا استعمال کرتے ہوئے تاجروں کو رقم ادا کی جا سکتی ہے۔
- روپے ڈیبٹ کارڈز : 31 مارچ 2020 کو کل 60.4 کروڑ روپے کارڈ جاری کیے گیے، جس میں 29 کروڑ کارڈ پی ایم جے ڈی وائی کھاتوں کے تحت جاری کیے گیے۔ ان کارڈز کو رقم نکالنے کے لیے اے ٹی ایم پر اور پوائنٹ آف سیل  اینڈ ای –کامرس پر استعمال کیا جا سکتا ہے۔
- یو پی آئی : یہ بروقت فوری ادائیگی کا نظام ہے جس سے فرد سے فرد کو  اور فرد سے تاجر کو  دونوں طرح کی ادائیگیوں میں مدد ملتی ہے۔
- بی بی پی ایس : اس سے نقد اور ڈیجیٹل دونوں کا استعمال کر کے انٹرنیٹ اور بی سی لوکیشن کے ذریعے بلوں کی ادائیگی میں مدد ملتی ہے۔
مندرجہ بالا ڈیجیٹل ادائیگی کے بنیادی ڈھانچے کا استعمال کرتے ہوئے 30 کروڑ سے زیادہ غریب عوام کو 28,256 کروڑ روپے کی مالی مدد ملی ہے۔ یہ مالی مدد پردھان منتری غریب کلیان پیکیج کے تحت ملی ہے جس کا اعلان ان غریب عوام کو کووڈ – 19 کی وجہ سے عائد لاک ڈاؤن کے اثرات سے تحفظ دینے کے لیے 26 مارچ کو مرکزی وزیر خزانہ محترمہ نرملا سیتا رمن نے کیا تھا۔
پردھان منتری غریب کلیان پیکیج کے تحت مستفدین کو 10 اپریل 2020 تک مندرجہ ذیل رقوم جاری کر دی گئی تھی:
|
|
اسکیم
|
|
مستفدین کی تعداد
|
|
تخمیناً رقم
|
|
پی ایم جے ڈی وائی خواتین کھاتے داروں کی مدد
|
|
19.86 کروڑ 
|
|
9930 کروڑ روپے
|
|
پی ایم کسان کے تحت کسانوں کو کی گئی ادائیگیاں
|
|
6.93 کروڑ 
|
|
13,855 کروڑ روپے
|
|
این ایس اے پی مستفدین کی مدد 
|
|
2.82 کروڑ
|
|
1405 کروڑ روپے
|
|
عمارت اور تعمیراتی کارکنوں کی مدد
|
|
2.16 کروڑ
|
|
3066 کروڑ
|
|
کل میزان
|
|
31.77 کروڑ
|
|
28,256 کروڑ روپے
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 1669
(
وزیراعظم کا دفتر
وزیراعظم نے رکشا بندھن کے خصوصی موقع پر سبھی کو مبارکباددی ہے
وزیر اعظم جناب نریندرمودی نے رکشا بندھن کے خصوصی موقع پر عوام کو مبارکباددی ہے۔
وزیر اعظم نے ٹویٹ میں کہا ہے کہ :
‘‘ آپ سبھی کو رکشا بندھن کی بہت بہت مبارکباد!’’
رکشا بندھن کے خصوصی موقع پرسبھی کو مبارکباد!
بندرگاہوں، جہاز رانی اور آبی راستوں کی وزارت
ہندوستان اور بنگلہ دیش کے درمیان ساحلی جہاز رانی سمجھوتے کے تحت مونگلا اور چھاٹو گرام کو پورٹس آف کال کے طور پر قرار دیا گیا ہے:منسکھ منڈاویا
نئی دہلی،05؍دسمبر، جہاز رانی کے وزیر مملکت  اور کیمیکل اور کھادوں کے وزیر مملکت جناب منسکھ منڈاویا نے آج لوک سبھا میں ایک سوال کے تحریری جواب میں بتایا کہ ہندوستان اور بنگلہ دیش کے درمیان انلینڈ واٹر ٹرانزٹ اور ٹریڈ  سے متعلق پروٹو کول کے تحت ہند- بنگلہ دیش پروٹو کول راستے پر دونوں ملکوں میں موجودہ پورٹس آف کال حسب ذیل ہیں۔
|
|
ہندوستان
|
|
کولکاتا
|
|
ہلدیہ
|
|
پانڈو
|
|
کریم گنج
|
|
سلگھاٹ
|
|
ڈھبری
|
|
بنگلہ دیش
|
|
نرائن گنج
|
|
کھلنا
|
|
مونگلا
|
|
سراج گنج
|
|
آشو گنج
|
|
پنگاؤں
انہوں نے کہا کہ پوٹ آف مونگلا کو پی آئی ڈبلیو ٹی اور ٹی کے تحت پوٹ آف کال کے تحت قرار دیا گیا ہے اور چھوٹا گرام پورٹ پی آئی ڈبلیو ٹی اور ٹی کا حصہ نہیں ہیں۔ انہوں نے کہا کہ ہندوستان اور بنگلہ دیش کے درمیان ساحلی جہاز رانی سمجھوتے کے تحت مونگلا اور چھاٹو گرام کو پوسٹ آف کال کے طور پر قرار دیا گیا ہے۔ ہندوستان اور بنگلہ دیش نے سامان کے ہندوستان سے لانے لے جانے کے لئے چھاٹو گرام پوٹ اور مونگلا پوٹ کے استعمال پر ایک مفاہمت نامے ، سمجھوتے اور اسٹینڈر آپریٹنگ پروسیجر پر دستخط کئے ہیں۔
۔۔۔۔۔۔۔۔۔۔۔۔۔۔۔

U-5600
(Visitor Counter : 47
صحت اور خاندانی بہبود کی وزارت
این ای ای ٹی  اور دیگرعام داخلہ امتحانات
نئی دہلی23؍جولائی:مرکزی حکومت کا نیٹ اور دیگر عام داخلہ امتحانات کو معطل کرنے کا کوئی منصوبہ نہیں ہے ۔ نیٹ – اور نیٹ – 2021کے امتحانات بالترتیب 11ستمبر ، 2021اور 12ستمبر،2021کو منعقدہونے ہیں ۔
امتحانات تمام مطلوبہ احتیاطی تدابیر اور کووڈ متناسب برتاؤ قائم رکھنے سمیت تمام پروٹوکول کی پیروی کرتے ہوئے منعقد کئے جائیں گے ۔ مزید برآں ان امتحانات کے محفوظ انعقاد کے لئے امیدواروں اورامتحان کے عملے کے افراد کے لئے درج ذیل حفاظتی اقدامات بھی کئے گئے ہیں ۔
- بھیڑکو درگزرکرنے اورامیدواروں کے ذریعہ طویل سفرکو ختم کرنے کی غرض سے ملک بھرمیں امتحان کے مراکز کی تعدادمیں اضافہ کردیاگیاہے ۔
- امیدواروں کی آسان نقل وحرکت کو سہولت فراہم کرنے کے لئے جو ایڈمٹ کارڈز امیدواروں کو جاری کئے جارہے ہیں ، ان میں ایک کووڈ ای-پاس بھی ہوگا۔
- امتحان کے مراکز سے امیدواروں کی باقاعدہ اینٹری اور اخراج
- تمام امیدواروں کا انٹری کے پوائنٹ پرجسمانی درجہ حرارت ریکارڈکیاجائے گا۔ جن امیدواروں کا معمول سے زیادہ درجہ حرارت ہوگا ، انھیں ایک علیحدہ آئسولیشن لیب میں امتحان دینے کی اجازت دی جائے گی ، جواسی مقصد کے لئے وضع کئے گئے ہیں ۔
- امیدواروں کے لئے ماسک پہننا لازمی ہوگا اورانھیں چہرے کی ایک شیلڈ، چہرے کے لئے ماسک اور ہاتھوں کے سینیٹائزرپرمبنی ایک تحفظی کٹ فراہم کی جائے گی ۔
- امتحان کے مرکز کے باہربھیڑپرقابورکھنے کے اقدامات کئے جائیں گے ۔
آرٹس اورسائنس کے زمرے میں امتحان کا ڈومن متعلقہ یونیورسٹیوں نیز ریاستوں کے پاس رہے گا۔
صحت وخاندانی بہبود کے مرکزی وزیرمملکت ڈاکٹربھارتی پروین پوارنے آج لوک سبھا میں ایک تحریری جواب میں یہ معلومات فراہم کی۔
شہری ہوابازی کی وزارت
ایئرپورٹس اتھارٹی آف انڈیا نے اے اے آئی جہاز کی جانچ کے بیڑے میں دو نئے بی-360 قسم کے طیارے شامل کیے
ہندوستان میں ہوائی اڈوں پر نصب زمینی نیویگیشنل/ لینڈنگ آلات کی بڑھتی ہوئی تعداد کے فلائٹ کیلیبریشن اور پی بی این طریقہ کار کی توثیق سے متعلق پرواز کی ضرورت کو پورا کرنے کے لیے، ائیرپورٹس اتھارٹی آف انڈیا  نے آج اے اے آئی جہاز کی جانچ کے بیڑے میں جدید ترین فلائٹ انسپکشن سسٹم سے لیس دو نئے بی -360 قسم کے ہوائی جہاز شامل کیے ہیں۔ اپنے بیڑے میں ان نئے طیاروں کی شمولیت کے ساتھ، اے اے آئی ملک کے تمام ہوائی اڈوں پر گراؤنڈ ریڈیو نیویگیشنل/ بصری آلات کی بروقت پرواز کیلیبریشن کو پورا کر سکے گا۔ اے اے آئی پڑوسی ممالک میں فلائٹ کیلیبریشن کے ذریعے ضروری مدد بھی فراہم کرے گا، جس سے آمدنی میں بھی اضافہ ہوگا۔
دو نئے طیاروں کو فعال فلائٹ کیلیبریشن سروس میں شامل کرنے کے لیے شہری ہوا بازی اور اسٹیل کے مرکزی وزیر جناب جیوترادتیہ سندھیا، سڑک ٹرانسپورٹ اور شاہراہوں اور شہری ہوابازی کے مرکزی وزیر مملکت جنرل  وجے کمار سنگھ، اور شہری ہوابازی کے سکریٹری جناب وملونمنگ ووالنم، اے اے آئی کے چیئرمین جناب سنجیو کمار نے نئی دہلی کے صفدرجنگ ہوائی اڈے پر منعقدہ ایک پوجن تقریب میں جھنڈی دکھا کر روانہ کیا۔
ایئرپورٹس اتھارٹی آف انڈیا کا فلائٹ انسپکشن یونٹ ایئر نیوی گیشن سروس کے سیفٹی چین میں ایک انتہائی اہم جز ہے جو ایئرپورٹس اتھارٹی آف انڈیا کے ذریعے پورے ہندوستانی فضائی حدود میں فراہم کیا جاتا ہے۔ ہوابازی کے بنیادی ڈھانچے کی اہمیت اور ملک میں ہوائی اڈوں کے بڑھتے ہوئے نیٹ ورک کو مدنظر رکھتے ہوئے، تمام ہوائی اڈوں پر محفوظ پروازوں کی نقل و حرکت کے لیے نیوی گیشنل آلات بھی نصب کیے جا رہے ہیں۔
اس موقع پر، شہری ہوابازی اور اسٹیل کے مرکزی وزیر جناب جیوترادتیہ سندھیا نے کہا، ’’اے اے آئی نے اے اے آئی فلائٹ انسپکشن یونٹ کے بیڑے میں جدید ٹیکنالوجی سے لیس دو نئے بی- 360 قسم کے طیارے شامل کیے ہیں۔ فلائٹ کیلیبریشن سروسز مختلف ایئر نیوی گیشن سروسز کے طریقہ کار کی توثیق کرکے ہوائی جہاز کے موثر اور محفوظ آپریشن کو یقینی بناتی ہیں۔
یہ طیارے زمرہ I، II اور III کے انسٹرومنٹ لینڈنگ سسٹم، ڈی وی او آر، ڈی ایم ای، این ڈی بی، رڈار، جی بی اے ایس، پی اے پی آئی، ٹی اے سی اے این غیرہ کی کیلیبریٹنگ میں استعمال ہوں گے۔ وہ ڈی وی او آر/ڈی ایم ای اور آئی ایل ایس کے لیے انسٹرومنٹ اپروچ لیٹ ڈاؤن طریقہ کار میں بھی آر این پی اور ایل پی وی کی توثیق کریں گے۔
بین الاقوامی شہری ہوا بازی کی تنظیم  کی طرف سے مقرر کردہ بہترین بین الاقوامی معیارات کو یقینی بنانے کے لیے پرواز کا معائنہ بہت اہم ہے، اس بات کو یقینی بنانے کے لیے رفتار برقرار رکھنے کی ضرورت ہے تاکہ ہندوستانی ہوابازی کو یہ سامان سخت ترین پیمانوں کے مطابق کام کرنے کے لیے حاصل ہو۔ فی الحال، اے اے آئی کا ایف آئی یو پرواز کیلیبریشن/معائنہ کے مقاصد کے لیے ایک ڈورنیئر- 228 اور ایک بی- 350 ہوائی جہاز چلاتا ہے اور نیویگیشنل ایڈز جیسے ڈوپلر وی او آر، ڈی ایم ای، این ڈی بی، لینڈنگ ایڈز جیسے ملک بھر کے متعدد ہوائی اڈوں پر نصب انسٹرومنٹ لینڈنگ سسٹمز اور پریزین اپروچ پاتھ انڈیکیٹر کو کیلیبریٹ کرتا ہے۔
ایف آئی یو کو سب سے پہلے 1959 میں الہ آباد جسے پریاگ راج کے نام سے جانا جاتا ہے، کے بامرولی میں نصب کیا گیا تھا، جہاں سے اسے 1986 میں صفدرجنگ ہوائی اڈے پر منتقل کر دیا گیا تھا۔ ڈکوٹا ہوائی جہاز کے ساتھ شروع ہونے والے ایف آئی یو کو پھر ایچ ایس 748 اے وی آر او اور اس کے بعد ڈورنیئر ڈی او-228 اور بیچ کرافٹ کنگ ایئر بی 350 میں منتقل کر دیا گیا تھا۔
زراعت اور کاشتکاروں کی فلاح و بہبود کی وزارت
مرکزی وزیر مملکت جناب کیلاش چودھری جے پور میں کلسٹر پر مبنی کاروباری تنظیموں  کی ریجنل کانفرنس کا افتتاح کریں گے
یہ کانفرنس چھوٹے اور بہت چھوٹے کسانوں کو اقتصادی طور پر با اختیار بنانے اور نئی پیداواری ٹیکنالوجی کے بارے میں انہیں جانکار بنانے میں مددگار ثابت ہوگی
زراعت اور کسانوں کی بہبود کے مرکزی وزیر مملکت جناب کیلاش چودھری کل جے پور میں کلسٹر پر مبنی کاروبار ی تنظیموں  کی علاقائی کانفرنس کا افتتاح کریں گے۔ زراعت اور کسانوں کی بہبود کی وزارت کی جانب سے 6 مئی 2022 کو جے پور کے برلا آڈیٹوریم، اسٹیچو سرکل، سی اسکیم، رام باغ، جے پور میں کانفرنس کا انعقاد ہوگا اور یہ دس ہزار ایف پی اوز کے قیام اور فروغ کی اسکیم کے تحت ہو رہی ہے۔
کانفرنس اپنی نوعیت کے اعتبار سے کسانوں پر مرکوز ہے اور یہ چھوٹے اور بہت چھوٹے کسانوں کو معاشی طور پر با اختیار بنانے اور نئی پیداواری ٹیکنالوجی کے بارے میں انہیں جانکار بنانے میں مدد دے گی، جس میں کسانوں کی بہتر آمدنی کی صورت نکل سکتی ہے۔
اسکیم کا مقصد دس ہزار نئے ایف پی اوز کے قیام اور فروغ کے لئے جامع اور سیع تر اسکیم سسٹم تیار کرنا ہے۔ اسکیم ایف پی اوز کو پانچ سال تک مدد اور تعاون دینے کی گنجائش رکھتی ہے۔ اسکیم کے ذریعے کسانوں کو معیاری جانکاری، ٹیکنالوجی، کریڈٹ اور مارکٹنگ تک رسائی حاصل ہوگی۔
کانفرنس میں متعدد معاملے زیر غور آئیں گے، جن میں سی بی بی اوز کی جانب سے توقعات ، بہترین طریقوں کی جانکاری کو شیئر کرنا، فریقوں کی ٹریننگ اور صلاحٰت سازی پر تبادلۂ خیال، مختلف معاملوں پر کھلی بات چیت، اسکیم کے کامیابی کے ساتھ عمل درآمد سے متعلق صلاح وغیرہ شامل ہیں۔
کروپ ہسبنڈری، زرعی مارکیٹنگ، ویلیو ایڈیشن اور پروسیسنگ وغیرہ شعبوں کے ماہرین کانفرنس میں حصہ لیں گے۔
حکومت راجستھان کے وزیر زراعت جناب لال چند کٹاریا، حکومت راجستھان کے زرعی مارکیٹنگ کے وزیر مملکت جناب مراری لال مینا اور پارلیمنٹ، لوک سبھا کرنل راجیہ وردھن سنگھ راٹھور اور جناب رام چرن بوہرا اور دیگر اکابرین اس موقع پر موجود ہوں گے۔
بہت چھوٹی، چھوٹی اور درمیانی صنعتوں کی وزارت
کے وی آئی سی نے ڈیزائن اور فیشن کے معروف ماہر سنیل سیٹھی کو ایڈوائزر مقرر کیا ہے
نئی دلّی ،26 ستمبر / کھادی اور ولیج انڈسٹری کمیشن  نے بھارت کی فیشن صنعت کی ممتاز شخصیت جناب سنیل سیٹھی کو اپنا ایڈوائزر مقرر کیا ہے ۔ جناب سیٹھی کمیشن کو ریڈیمیڈ ملبوسات کے جدید ڈیزائن کے ساتھ ساتھ بھارت اور بیرونِ ملک کھادی کو فروغ دینے کے لئے مشورہ دیں گے ۔
کے وی آئی سی کے ایک بیان کے مطابق جناب سیٹھی کی تقرری ایک سال کے لئے ہے ۔ اس سے پہلے معروف فیشن ڈیزائنر محترمہ ریتو بیری کے وی آئی سی کی ایڈوائزر کے طور پر کام کر چکی ہیں اور ان کی میعاد حال ہی میں ختم ہوئی ہے ۔
کے وی آئی سی نے کہا ہے کہ جناب سیٹھی کو عالمی سطح پر ملبوسات کا چار دہائی سے زیادہ کا تجربہ ہے ، جہاں انہوں نے بھارتی دست کاری ، ڈیزائن اور ٹیکسٹائل کی صنعت کو کئی اختراعات اور کامیاب اقدامات کے ساتھ قابلِ قدر تعاون کیا ہے ۔ فیشن ڈیزائن کونسل آف انڈیا کے چیئرمین کے طور پر ، جو 400 ڈیزائنرس کی نمائندگی کرتا ہے ، جناب سیٹھی بھارتی فیشن صنعت کو عالمی سطح پر پہنچانے کا کام کرتے رہے ہیں ۔
اُن کی تقرری کا خاص مقصد کھادی کا فیشن کی صنعت میں مقامی اور بین الاقوامی سطح پر پائیدار فروغ دینا ہے ۔ کے وی آئی سی نے عالمی پلیٹ فارم پر پہلے ہی اپنا اثر چھوڑا ہے ، جہاں سے ہمیں ہر موقع سے فائدہ اٹھانا چاہیئے ۔ کھادی کے دست کار بہترین کوالٹی اور دنیا میں انتہائی منفرد کپڑا تیار کرنے کے اہل ہیں ، جن میں نئے اور اختراعی ڈیزائن کے ساتھ کھادی عالمی صارفین کے زمرے میں انتہائی پسندیدہ برانڈ بن سکتی ہے ۔ یہ بات کے وی آئی سی کے چیئرمین جناب وینائی کمار سکسینہ نے کہی ۔
کے وی آئی سی نے کہا ہے کہ دلچسپ بات یہ ہے کہ یہ " لوکل ٹو گلوبل اور ووکل فار لوکل " کے لئے وزیر اعظم کی اپیل کے خطوط پر ہے ، جو بھارت کے مینو فیکچرنگ سیکٹر کے ضمن میں کہی گئی ہے ۔ یہ پیش رفت بھارت کی دست کاری مصنوعات کی مقبولیت اور صارفین کے تیزی سے فیشن پسند بننے کے پیشِ نظر کافی اہمیت کی حامل ہے ۔
کے وی آئی سی نے بتایا کہ جناب سیٹھی کے وی آئی سی کے ایڈوائزر مقرر کئے جانے سے پہلے ایچ ایچ ای سی ، نیشنل کرافٹ میوزیم اینڈ ہست کَلا اکیڈمی ، ٹیکسٹائل کی وزارت ، سیاحت کی وزارت اور کلچر کی وزارت جیسے مختلف سرکاری اداروں میں ایڈوائزر کے طور پر کام کر چکے ہیں ۔ وہ نیشنل انسٹی ٹیوٹ آف فیشن ٹیکنا لوجی  کے بورڈ آف گورنر کے رکن بھی رہ چکے ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 5864
(Visitor Counter : 95
عملے، عوامی شکایات اور پنشن کی وزارت
خالی اسامیاں
نئیدہلی 05فروری 2020۔شمال مشرقی خطے کی ترقی کے وزیر مملکت وزیراعظم کے دفتر میں وزیر مملکت ،عملے ،عوامی شکایات ، پنشن نیز ایٹمی توانائی اور خلا کے وزیر مملکت ڈاکٹر جتیندر سنگھ نے آج لوک سبھا میں ایک سوال کے تحریری جواب میں مندرجہ ذیل اطلاع فراہم کی:
محکمہ اخراجات کے پے ریسرچ یونٹ کی سالانہ رپورٹ کے مطابق یکم مارچ 2018 کو عہدوںکی مندرجہ ذیل پوزیشن تھی۔
|
|
منظورشدہ آسامیوںکی تعداد
|
|
ملازمین کی موجودہ تعداد
|
|
خالی آسامیاں
|
|
3802779
|
|
3118956
|
|
683823
مرکزی حکومت میں آسامیاں ملازمین کے ریٹائرمنٹ ، استعفے ،انتقال اور ترقی وغیرہ کی وجہ سے خالی ہوتی ہیں۔ان خالی اسامیوںکو متعلقہ وزارتوں / محکموں /تنظیموں کے بھرتی قوانین کے مطابق پُرکیا جاتاہے۔خالی اسامیوں کو بھرنا ایک مسلسل عمل ہے، جن کا انحصار سال کے دوران وزارتوں / محکموں میں خالی ہونےوالی آسامیوں اور بھرتی کرنے والی ایجنسیوں کی کارروائی پر ہوتا ہے۔
20-2019 کے رواںسال کے دوران بھرتی ایجنسیوں یعنی یونین پبلک سروس کمیشن ، اسٹاف سلیکشن کمیشن اور ریلوےرکروٹمنٹ بورڈ نے مندرجہ ذیل اسامیوںکو پُر کرنے کے سلسلے میں سفارشات پیش کی ہیں۔
|
|
یوپی ایس سی
|
|
4,399
|
|
ایس ایس سی
|
|
13,995
|
|
آر آر بی
|
|
1,16,391
|
|
کل میزان
|
|
1,34,785
اس کے علاوہ ایس ایس سی ، ریلوے رکروٹمنٹ بورڈ ،پوسٹل سروس بورڈ اور وزارت دفاع 310832 خالی اسامیاں پر کرنے میں مصروف ہے ، ان میں سے 27652 عہدے ڈیفینس سویلینس کے ہیں۔
خالی عہدوں کو بھرنا ایک مسلسل عمل ہے۔ جس وقت تک کوئی محکمہ خالی عہدےپر کرتا ہے ، اُس وقت تک کچھ اور اسامیاں خالی ہوجاتی ہیں۔ جب کوئی اسامی دو سال /تین سال  خالی رہتی ہے تو اسے محکمہ اخراجات کے او ایم نمبر 7 ای – کو آرڈ – 1 / 2007 مورخہ 12 اپریل 2017 کے مطابق ’’ ختم ہوا ‘‘ سمجھا جاتا ہے۔اس طرح کے عہدوں کو کام کاج کی بنیاد پر بحال کیا جاتا ہے۔ریلوے میں آسامیوںکو ختم کرنے کاکوئی طریقہ نہیں ہے۔
ڈی او پی ٹی ، خالی آسامیوں کو پر کرنے کے لئے وقتاََ فوقتاََ ،بروقت اور پیشگی کارروائی کے لئے ہدایات جاری کرتا ہے ۔حال ہی میں تمام وزارتوں / محکموں سے درخواست کی گئی ہے کہ وہ مختلف وزارتوں / محکموں اور ان سے ملحقہ / زیر نگرانی دفتروں میں موجودہ خالی آسامیوں کو پُر کرنے کے لئے وقت پر پوری ہونے والی کارروائی کریں ۔یہ ہدایت اوایم نمبر 43014/03 /2019 مورخہ 21 جنوری 2020 کو جاری کی گئی ہے۔
۰۰۰۰
م ن ۔ج۔رم
U-556
(Visitor Counter : 50